text: অভিনেত্রী মিতা নূরের ঝুলন্ত লাশ উদ্ধার » Leading News Portal : BartaBangla.com
  প্রকাশিত » July 1, 2013 0 Comments
  বার্তাবাংলা রিপোর্ট :: রাজধানীর গুলশানের বাসা থেকে অভিনেত্রী মিতা নূরের ঝুলন্ত লাশ উদ্ধার করেছে পুলিশ।
  তবে তিনি আত্মহত্যা করেছেন না কি এটা হত্যাকাণ্ড তা নিশ্চিত করে জানাতে পারেনি পুলিশ।
  গুলশান থানার ভারপ্রাপ্ত কর্মকর্তা (ওসি) রফিকুল ইসলাম জানান, সোমবার সকাল পৌনে ৭টার দিকে মিতা নূরের পরিবারের সদস্যদের কাছ থেকে ফোন পেয়ে পুলিশ তার গুলশান-১ নম্বরের ১০৪ নম্বর রোডের ১৬ নম্বর বাসায় যায়। সেখানে গিয়ে ড্রয়িং রুমের ফ্যানের সঙ্গে মিতা নূরের লাশ ঝুলতে দেখেন।
  ওসি রফিকুল জানান, পুলিশ ঘটনাস্থলে গিয়ে ড্রয়িং রুমের দরজাটি খোলাই দেখতে পায়। অর্থাৎ ভেতর থেকে দরজা লাগানো ছিল না।
  তবে এটা হত্যাকাণ্ড না কি আত্মহত্যা সে বিষয়ে এখনই কিছু বলতে পারছেন না ওসি। তদন্তের পরই এ বিষয়ে নিশ্চিত করে বলা যাবে বলে জানিয়েছেন তিনি।